शीर्षक: इराक़ में कड़ी सुरक्षा के बीच हो रहा है मतदान\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
स्थानीय समय के अनुसार मतदान सुबह सात बजे शुरू हुआ जो शाम छह बजे तक चलेगा. इन चुनावों में संसद की 328 सीटों के लिए 9000 से अधिक उम्मीदवार अपना भाग्य आज़मा रहे हैं.

देश में दो करोड़ 20 लाख मतदाता हैं और मतदान के लिए लगभग 50,000 पोलिंग बूथ बनाए गए हैं.

सुन्नी बहुल अनबार प्रांत में मतदान नहीं हो रहा है. वहां सेना और चरमपंथियों के बीच संघर्ष चल रहा है.

पश्चिम इराक़ में चरमपंथियों की बढ़ती गतिविधियों के बीच प्रधानमंत्री नूरी अल मलिकी तीसरी बार जीत की उम्मीद कर रहे हैं.

इराक़ इस समय साल 2008 के बाद सबसे ख़राब दौर से गुजर रहा है और पिछले एक सप्ताह में 160 लोग मारे गए हैं.

निगरानी

बगदाद में मौजूद बीबीसी संवाददाता केविन कोनोली के मुताबिक़ राजधानी में सुरक्षा के कड़े इंतजाम किए गए हैं और सेना के हेलिकॉप्टर निगरानी कर रहे हैं.

सुरक्षा के मद्देनज़र हवाई अड्डे और शहर की मुख्य सड़कों को अस्थाई तौर पर बंद किया गया है.

हालांकि कई मतदाताओं को मतदान केंद्र में जाने के कई तरह सुरक्षा जाँच से गुजरना पड़ रहा है.

एक मतदाता अज़हर ने एसोसिएटेड प्रेस से बातचीत में कहा, "मैंने सुबह ही वोट डाल दिया. सुरक्षा के नज़र से यह समय ठीक है." अज़हर ने पिछले हफ़्ते हुई चुनावी हिंसा में अपने भाई को खो दिया था.

चुनाव में जीत किसकी होगी यह बता पाना मुश्किल है लेकिन, इतना ज़रूर है कि मलिकी चुनाव के बाद सरकार बनाने में अहम भूमिका निभा सकते हैं.

हिंसा

इससे पहले सोमवार को हुई हिंसा में 50 लोग मारे गए थे. यह घटना उस समय घटी जब सैनिक, पुलिस और विदेशी नागरिक मतदान कर रहे थे.

खानाकिन में कुर्दों की एक राजनीतिक रैली में भी बम फटने से 30 लोगों की मौत हो गई थी और 50 लोग घायल हुए थे.

बीते शुक्रवार को बगदाद में शिया समुदाय की एक जनसभा को निशाना बनाकर किए गए सिलसिलेवार बम विस्फोटों में 31 लोगों की मौत हो गई.

इस्लामिक स्टेट इन इराक़ एंड द लेवेंट (आईएसआईएल) ने इस हमले की ज़िम्मेदारी ली थी.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)